Fantômas (film, 1964)
<s>Fantômas je francuski kriminalistički film snimljen 1964. godine u režiji Andréa Hunebellea.</s><s>Predstavlja adaptaciju serije popularnih romana Pierrea Souvestrea i Marcela Allaina čiji je glavni lik genijalni kriminalac i majstor prerušavanja Fantomas.</s><s>Njegov lik u filmu tumači Jean Marais, koji također tumači lik Fandora, novinara koji ga nastoji 
raskrinkati.</s><s>Lik policijskog komesara Juvea u filmu, pak, tumači komičar Louis de Funes, koji je tada bio na vrhuncu popularnosti; velikim dijelom zahvaljujući tome je film znatno "razblažen" u odnosu na ponekad prilično mračan predložak, odnosno žanrovski približen komediji.</s><s>Pravi motiv za snimanje filma je, međutim, predstavljao veliki uspjeh filmova o Jamesu Bondu, pa je Fantomas, čija je popularnost pola vijeka ranije bila iskorištena za popularnu nijemu filmsku seriju, napravljen kao svojevrsni francuski odgovor.</s><s>Zbog toga su jedna od velikih atrakcija bile spektakularne akcione scene, uključujući one u kome su Marais i de Funes, usprkos relativno poodmakle dobi, nastupili bez dublera, a pri čemu se de Funes neznatno ozlijedio.</s><s>Film je postigao izuzetan uspjeh, ne samo u Francuskoj, nego i u drugim zemljama, uključujući SSSR gdje ga je, prema službenim podacima, pogledalo 60 miliona ljudi.</s><s>Već sljedeće godine je snimljen nastavak pod naslovom Fantômas se déchaîne, koji će zajedno sa Fantômas contre Scotland Yard činiti tzv. Fantomasovu trilogiju.</s>

<s>Uloge</s>

<s>Izvori</s>

<s>Vanjske veze</s>

<s>Francuski filmovi
Kriminalistički filmovi
Triler filmovi
Filmske komedije
Authority control 2
Filmovi o Fantômasu</s>

